**Процедура за подбор на кандидати за съдебни заседатели към съдебния район на Окръжен съд – град Добрич**

Добрички общински съвет, град Добрич, на основание чл. 68 от Закона за съдебната власт, чл. 21, ал. 1, т. 23 от Закона за местното самоуправление и местната администрация и решение № 745 от 27.04.2022 г. на Добрички общински съвет, град Добрич, открива процедура за подбор на кандидати за съдебни заседатели към съдебния район на Окръжен съд – град Добрич за мандат 2023 – 2026 г., с определен брой от 6 (шест) кандидати, съгласно Протокол от Общото събрание на съдиите от Апелативен съд – град Варна, проведено на 28.03.2022 г.

**Изисквания към кандидатите**

За съдебен заседател може да бъде избран дееспособен български гражданин, който отговаря на следните условия:

* Да са на възраст от 21 до 68 години;
* Да имат настоящ адрес в Община Добричка и/или град Добрич, която попада в рамките на съдебния район на Окръжен съд – град Добрич;
* Да имат завършено най-малко средно образование;
* Да не са осъждани за умишлено престъпление, независимо от реабилитацията;
* Да не страдат от психически заболявания;
* Да не са съдебни заседатели в друг съд;
* Да не са общински съветници от съдебния район, за който кандидатстват;
* Да не участват в ръководството на политическа партия, коалиция или организация с политически цели;
* Да не работят в съд, прокуратура, следствени органи, Министерство на вътрешните работи или в други органи от системата за национална сигурност, намиращи се в съдебния район, за който кандидатстват.

**Необходими документи за кандидатстване**

* Подробна автобиография, подписана от кандидата;
* Нотариално заверено копие от диплома за завършено образование;
* Медицинско удостоверение, че лицето не страда от психическо заболяване;
* Данни за контакт на две лица, към които Общински съвет да се обръща за препоръки;
* Мотивационно писмо;
* Писмено съгласие;
* Декларация за липса на обстоятелствата по чл. 67, ал. 3 от ЗСВ;
* Документ за извършена проверка по реда на [Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия](apis://Base=NARH&DocCode=40649&Type=201/), ако са родени преди 16 юли 1973 г.

**Място и срок за подаване на документите**

**В срок до 15.06.2022 г.**, кандидатите за съдебни заседатели към съдебния район на Окръжен съд – град Добрич подават необходимите документи в „Секретариата на Общински съвет“ при община Добричка, град Добрич, стая 101, I етаж от 08.00 до 17.00 часа в сградата на Община Добричка.

Документите са по утвърден от Добрички общински съвет, град Добрич образец, както следва:

* Заявление за кандидатстване **(**[**Приложение № 1**](http://www.dobrich.bg/files/upload/ObS_Files/Prilozeniq_sadebni_zasedateli_2019/Prilozenie_1.rtf)**)**;
* Декларация за липса на обстоятелства по чл. 67, ал. 3 от ЗСВ **(**[**Приложение № 2**](http://www.dobrich.bg/files/upload/ObS_Files/Prilozeniq_sadebni_zasedateli_2019/Prilozenie_2.rtf)**)**;
* Писмено съгласие **(**[**Приложение № 3**](http://www.dobrich.bg/files/upload/ObS_Files/Prilozeniq_sadebni_zasedateli_2019/Prilozenie_3.rtf)**)**.

**​**